Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13177

2. Megjegyzés. - A fenti 3.1.4.1 és 3.1.4.2 pontokban megszabott teljesítményre alkalmazandó érzéketlenségi követelményekre vonatkozó útmutató anyagot a “C”- Melléklet 2.2.9 pontja tartalmazza. 3.1.4.3 1995. január 1. után az összes, újonnan felszerelt fedélzeti ILS iránysáv-vevő rendszernek ki kell elégítenie a fenti 3.1.4.1 és 3.1.4.2 pontok előírásait. 3.1.4.4 Ajánlás. - Az előzőekben a 3.1.4.1 és 3.1.4.2 pontokban lévő szabványoknak megfelelő érzéketlenségi teljesítményű fedélzeti ILS iránysáv-vevő rendszereket a lehető legkorábbi időpontban üzembe kell helyezni. 3.1.5 A deciméteres hullámú (UHF) siklópálya-adó berendezés és a hozzá kapcsolódó felügyelő rendszer Megjegyzés. - Ebben a pontban a θ jelet a névleges siklópálya szög jelölésére használjuk. 3.1.5.1 Általános rész 3.1.5.1.1 A mikrohullámú (UHF) siklópálya-adó antenna rendszerből kisugárzott jeleknek egy olyan összetett térerősség-eloszlást kell létrehozni, amely a 90 Hz-es és a 150 Hz-es hanggal modulált. A sugárzási térerősség-eloszlást úgy kell 'elrendezni', hogy az egy egyenes vonalú süllyedési pályát hozzon létre a futópálya középvonalát magába foglaló függőleges síkban úgy, hogy a 150 Hz-es hang legyen túlsúlyban a süllyedési pálya alatt és a 90 Hz-es hang a süllyedési pálya felett, egy legalább az 1,75 θ-val egyenlő szögig. 3.1.5.1.2 Ajánlás. - A mikrohullámú (UHF) siklópályaadó berendezésnek alkalmasnak kell lennie olyan beállításra, hogy a vízszinteshez képest egy, a 2-től 4 fokig terjedő tartományban kisugárzott siklópályát hozzon létre. 2007/70/II. szám 3.1.5.1.2.1 Ajánlás. - Az ILS siklópálya szögének 3 foknak kell lenni. 3 fokot meghaladó siklópálya szöget lehetőleg ne alkalmazzanak, kivételként csak ott, ahol a megfelelő akadálymentességi követelmények kielégítésének egyéb módja gyakorlatilag megvalósíthatatlan. 3.1.5.2.2 A siklópálya szöget úgy kell beállítani és határértékeken belül tartani, hogy az:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes